<translate>  <pcm>
Panel recommend disciplinary action against Lt Col. S.O. Bello and Major General Godwin Umelo unto say dem no honor invite from di panel and wan frustrate di investigation.Panel say make all di army officers wey dem deploy to di Lekki tollgate on October 20, 2020 face disciplinary action, make dem strip dem of dia status and dismiss dem as dem no dey fit to serve for di nation security except for Major-General Omata.Panel say make dem discourage army make dem no dey intervene for internal security. Panel recommend make dem re-orientate and train police and security personnel on how to manage crime scenesPanel recommend training and retraining of security officials including Civil Defense, police and di army on rules of engagement and management of protest.Panel say make goment make October 20 evri year become EndSars Day to remember falling youths.Panel say make federal goment publicly apologize to youths ontop how dem interrupt dia protest.Panel recommend make goment establish standing committee wey go bridge gap between di Society and di police. Dem go help gather info, engage di community, sensitize youths and for prompt intervention for issues etc.Panel recommend make authorities dey transparent for all disciplinary process of di Nigerian army and police and make dem make public outcomes of such processes.Panel say make police reinforce dia complaints response unit so dem fit dey address complaints against erring police officers fast and say make di unit dey answer directly to di IGP for dia work to dey fast.Panel recommend make goment study and deploy as early warning signs EWS mechanism evri data wey dem don collect over di years on impunity of di police.Di panel recommend make goment facilitate and disburse compensations to victims from di Lekki tollgate incident of 20th October 2020 to ensure Justice dey served for healing and rebuilding of public trust.Panel recommend make goment set up trust fund to for compensation of victims of di Lekki tollgate incident and oda proven human rights abuses. 